
**ОТЧЕТ**

**на Настоятелството за дейността на**

**Народно читалище „Джон Атанасов–1928“ село Бояджик, община „Тунджа”, област Ямбол**

**за 2022 година**



Уважаеми дами и господа,

Читалището е единственото място, в което се поддържат живи българските обичаи, традиции, песенно и танцово наследство. Читалището е място на връзка между поколенията, където широк кръг хора общуват и творят. В него се съхранява паметта на времето, подхранваща духа на настоящето и грижеща се за бъдещето на новото поколение. То е „Храм, запазил цялата красота  и достойнство на нашия народ”. И въпреки трудностите, българското читалище ще оцелее!

1. **ОСНОВНИ ДЕЙНОСТИ НА ЧИТАЛИЩЕТО**

Настоятелството на читалището в своите действия се стараеше да постигне максимално добра атмосфера за работа и да прилага принципа на екипност. Целият екип на читалището се състои от хора, готови да отделят от личното си време. Хора, на които човек може да разчита. В рамките на субсидирания бюджет и собствените средства, читалището подпомагаше и финансово обезпечаваше всичките си дейности.

**1. Библиотечно-информационна дейност**

Библиотечната дейност е една от основните функции на читалището – тук се събират, съхраняват и предоставят за обществено ползване библиотечни и информационни услуги за населението. Библиотеката е широко достъпна, като библиотекарят се стреми да привлича все повече читатели. В това начинание имат голям принос и учителите от ОУ „Св. Св. Кирил и Методий“ с. Бояджик, които се опитват да събудят интереса на учениците към книгите и знанието.

Приоритет в работата на читалището е библиотечното обслужване. Нашите читатели са ученици, студенти, пенсионери, работещи и безработни. Книгите ни са в добро състояние. Но за да задържим читателския интерес и повишим броя на нашите читатели е нужно постоянно да обновяваме книжния фонд. Библиотекарят редовно следи в интернет за проекти за обогатяване на библиотечния фонд. За поредна година читалището защити успешно проект на стойност 1359,30 лв. по програма „Българските библиотеки-съвременни центрове за четене и информираност“, обявен от Министерството на културата. С тези средства закупихме 105 нови книги - художествена, отраслова и справочна литература от български и чужди автори. Благодарим на Нели Хаджиева за оказаната методическа помощ при подготовката на проекта. Дарени ни бяха общо 39 книги художествена литература като от тях 4 от община „Тунджа“ , и 35 от Александър Колев на обща стойност 404,02 лв.

Към 31.12.2022 г библиотеката разполага с 8 467 тома библиотечен фонд.

Изпълнение на основните показатели:

|  |  |
| --- | --- |
| Брой читатели | 92 |
| Посещения в библиотеката | 694 |
| Заети библиотечни материали | 1 116 |
| Потребители на библиотечно – информационния център | 39 |
| Посещения в библиотечно- информационния център | 302 |

Постоянно се подготвяха табла и кътове за бележити дати и годишнини .

**2. Художествено-творческа дейност**

Съществена част от дейността на читалището през отчетния период е свързана с подпомагане на любителското художествено творчество, възпроизвеждане на традиции и обичаи на селото. За развитието на художествената самодейност, в читалището работеха следните колективи: фолклорна женска певческа група „Росна китка” и детски танцови състави „Магия” в две възрастови групи с ръководители Иво Пашов първото шестмесечие и Калина Костадинова второто.

**3. Културна дейност и културен календар**

Всички по-значими мероприятия и прояви, организирани от читалището, общината и други обществени организации, бяха проведени.

* **Празникът „Бабинден“** не се проведе поради епидемиологична обстановка в страната.
* **„Трифон Зарезан“ -** Празникът на винаря и лозаря се проведе на площада с много веселие, танци и пресъздаване на обичая зарязване.
* **18 февруари** -149 години от гибелта на Апостола за свободата Васил Левски. – Празникът бе отбелязан с учениците от начален курс при ОУ„Св.Св. Кирил и Методий“ със стихове, песни и филм за Апостола.
* **Първи март и ден на самодееца** – Баба Марта тръгна от читалището рано, рано и окичи малки и големи с мартеници, като им пожела да са здрави и засмени.
* **Трети март** – честване на 144 години от Освобождението на България пред паметника на Априлец. На празника присъстваха жители на селото, деца рецитираха стихове, прозвучаха патриотични песни.
* **Осми март** - Международен ден на жената. Празникът отпразнувахме с жените от певческа група.
* **12.04.2022 г.** – Официално откриване на стадиона съвместно с община „Тунджа“, кметство с. Бояджик и НЧ „Джон Атанасов-1928“
* **17. 04.2022 г.** - Участие в общинския празник „От Цветница до Гергьовден“. на ФДГ „Магия“, ЖПГ „Росна китка“, Деница Филипова и Генчо Ламбов - пресъздаване на обичая Лазаруване. ФДГ получи грамота, а ЖПГ грамота и медал .
* **20 април** – Участие на ЖПГ „Росна китка “ и ФДГ „Магия“ в общински празник „Хоро се вие, песен се пее“ с Тенево –плакет за участие
* **Сирни заговезни** – не се проведи поради лоши метеорологични условия.
* **Великден** - Великденска украса;
* **6 май** – организира се и се проведе събитие под надслов „Празник на моето родно село“. Празничен концерт с участието на ФДГ „Магия “, ЖПГ „Росна китка“ при НЧ „Джон Атанасов -1928“ с. Бояджик, Ивайло Христов от Ямбол с изпълнение на гайда и народната певица Поли Стефанова.
* **17 май** – отбелязахме 146 години от Бояджишкия бунт. Тържествено честване пред паметника „Априлец“. На тържеството присъстваха гости от община „Тунджа“, учители, ученици, жители и ЖПГ „Росна китка“ с. Бояджик
* **21 май** – участие на ЖПГ „Росна китка“ и ФДГ „Магия“ в празника на с. Победа - 91 години НЧ „Васил Левски“ получиха грамоти и парична награда.
* **23 май** – ФДГ „Магия “ участва в празника, посветен на 24 май - Ден на светите братя Кирил и Методий, на българската азбука просвета и култура и на славянската книжовност в ресторант „Екатерина“, с. Веселиново.Грамоти на празника получиха Деница Филипова и Иван Георгиев за активно участие в читалищната дейност.
* **25 май** – По повод Деня на българската писменост, просвета и култура бе изготвен кът и табло
* 1 юни - **Ден на детето** – Закупихме макети на любими приказни герои от приказките и ги поставихме в библиотеката да радват малките читатели.
* **2 юни** - ФДГ „Магия“ и ЖПГ„Росна китка“ участва в **XVI** **Национален Тракийски Християнски събор „Спасовден“** –Ямбол 2022 г. местността „Бакаджика“
* **2 юли** – ФДГ „Магия“ участва в **Бала на седмокласниците** организиран от община „Тунджа“ в с. Генерал Инзово
* **От 8 до 10 август** включително стартира **лятна програма с деца „Забавно лято в библиотеката“** . Дните бяха изпълнени с много положителни емоции. Децата четоха книги, рисуваха, взеха участие в много игри, подготвени от библиотекаря и последният ден поставиха къщички на боровете пред кметството на селото за птичките.
* **28 август** - ЖПГ „Росна китка“ взе участие в събора **„Богородична стъпка“ Старозагорски бани**. Получиха грамота и сувенир.
* **3 септември** - ЖПГ „Росна китка“ и ФДГ „Магия“ участваха в празника на храм „**Рождество Пресвято Богородично“ с. Мелница** местността **„Дрънчи дупка“** .Получиха грамоти
* **4 септември** – участие на ЖПГ „Росна китка“ и ФДГ „Магия“ в **IV-ти Фолклорен фестивална на инструменталните и танцови групи Раднево 2022.** ЖПГ получи поощрителна награда за много добро представяне, а ФДГ получи поощрителна награда за добро представяне.
* **6 септември** - участие и достойно представяне на ФДГ „Магия“ и на ЖПГ „Росна китка“ на **Фолклорния събор „Всички българи заедно“ , който се проведи в с. Победа.**
* **15 септември –** участие на ФДГ „Магия“ в Международния младежки фестивал **„Тунджа – творчество и иновации“ с.Безмер** – получеха диплом за участие
* **26 септември** –участие на ЖПГ „Росна китка“ и на Денка Георгиева с индивидуално изпълнение в **XX-ти регионален преглед на Българската песен Ямбол 2022**- грамоти и медал за участие.
* **1 октомври** – **Международният ден на възрастните хора** отпразнувахме в местния Пенсионерския клуб с песни и танци.
* **4 октомври** – Във връзка с честването на **119 години от рождението на Джон Атанасов**  в с. Бояджик се проведи футболна среща и щафетни игри, участниците, бяха наградени. Извърши се и тържествено поднасяне на венци и цветя от община „Тунджа“ , кметство Бояджик, и от жители и гости на селото пред паметника на Джон Атанасов. Състезанието по информационни технологии, което по традиция се провеждаше в село Бояджик, за поредна година се проведе в голямата зала на НТС град Ямбол, където участниците получиха и своите награди.
* **21 ноември –** **Международния ден на Християнското семейство** по идея на читалищното настоятелство и със собствени средства закупиха и засадиха 2 брези и 3 борчета. Двете брези и двете борчета в центъра на селото и едно борче на стадиона.
* **7декември** – Кметство с. Бояджик и НЧ „Джон Атанасов-1928“ изработихме и поставихме **коледна украса**. С участието на децата и жители от селото грейна нашата коледната елха.
* **23 декември** – Коледен концерт с участието на ЖПГ „Росна китка“, ФДГ „Магия“ в две възрастови групи, Коледарска група от гр.Ямбол със станиник Динко Вълев и певицата Вили Русева.

Музейната сбирка при читалището беше посетена три пъти колективно и многократно от индивидуални посетители.

**4. Организационна дейност**

През отчетния период Настоятелството работеше с диалогичност и отговорности, проведе заседания, на които се разгледаха различни текущи проблеми и се приеха важни решения, свързани с цялостната дейност на читалището.

Основното, което характеризира дейността му е съхранение на всичко значимо и надграждане чрез нови и още по-интересни, актуални културни събития. Въвеждане на иновативни форми на работа.

**II. Материална база**

Независимо от доброто стопанисване на сградата и направените ремонти има още много какво да се желае. Сцената е за ремонт, вътрешните завеси също се нуждаят от смяна и много други.

**III. Финансиране**

Финансовото състояние на читалището е добро – извършват се редовно всички плащания. Основно финансирането е от държавна субсидия и собствени приходи - от членски внос, наеми и дарения. По бюджет със средствата обезпечаваме заплати, осигуровки, издръжка - телефон, ток, вода, интернет, материали, командировки и др.

Читалището има сключени договори за наем за стопанската 2022/2023 година с ЕТ „Колев - Койчо Иванов” с. Бояджик за 11,308 дка обработваема земя и с „ РИО МАР” ООД – гр. Стара Загора за 9,904 дка земя.

**IV. Заключение**

Ние добре осъзнаваме, че има още какво да се желае. Имаме идеи, амбиции и най-вече голям оптимизъм. Трябва да търсим иновативни форми за привличане на младите хора, изхождайки от техните интереси и потребности.

Благодарим на всеки един, който се включи в нашите инициативи, всеки, който дари от своето време, от своите умения, от своята дарба и ентусиазъм. Специални благодарности на г-жа Маджарова- председател на читалището, на читалищното настоятелство , на проверителната комисия и община „Тунджа“ за оказаната помощ, разбиране и подкрепа.

Да си пожелаем всички да сме живи и здрави. И нека през 2023 година сцената на читалището ни бъде отново проводник на старите традиции, обичаи, песни, и танци .

***Отчетът е приет на редовно Общо- събрание на членовете на читалището, проведено на 23.03.2023 г.***